Diari Oficial de la Generalitat Valenciana


Sumari del DOGV 8825, del 02-06-2020 (2020/3916)

DECRET 64/2020, de 22 de maig, del Consell, de modificació del Decret 29/2020, de 28 de febrer, del Consell, d'aprovació de les bases reguladores de concessió directa d'ajudes urgents per a pal·liar els danys produïts en les explotacions agràries per la DANA de setembre de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3916


Data del document
:   22-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda a l'agricultura
    * política agrària regional
    * campanya agrícola
    * ajuda pública

DECRET 64/2020, de 22 de maig, del Consell, de modificació del Decret 29/2020, de 28 de febrer, del Consell, d'aprovació de les bases reguladores de concessió directa d'ajudes urgents per a pal·liar els danys produïts en les explotacions agràries per la DANA de setembre de 2019. [2020/3916]  
El Consell va aprovar el Decret 29/2020, de 28 de febrer, pel qual s'aproven les bases reguladores i de concessió directa d'ajudes urgents, per a pal·liar els danys produïts en les explotacions agràries, ocasionats per la DANA de setembre de 2019.  
En aplicació de l'article 9.1 del Reglament (UE) 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals, compatibles amb el mercat interior en aplicació dels articles 107 i 108 del Tractat de Funcionament de la Unió Europea, es va comunicar a la Comissió Europea el Règim d'ajudes de referència, a través de l'aplicació State Aid Notification Interactive (SANI).  
La Comissió Europea ha comunicat el número de registre assignat a aquest règim d'ajudes, SA.56532 (2020/XA), així com la necessitat d'incloure en el text del decret la referència expressa al contingut dels apartats 5 i 6, lletra b i, de l'article primer de l'esmentat reglament, per la qual cosa és necessària la modificació del Decret 29/2020, de 28 de febrer, publicat al DOGV de 06.03.2020.  
Aquesta modificació suposa variar la data del còmput de la inscripció en el Registre General de la Producció Agrícola (REGEPA) o en el Registre General d'Explotacions Ramaderes (REGA) de l'explotació agrària, així com una ampliació del termini de presentació de sol·licituds.  
En conseqüència, d'acord amb l'article 28.c de la Llei 5/1983, de 30 desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 22 de maig de 2020,  
  
  
DECRETE  
  
Article 1. Modificació de l'apartat 3 de l'article 3 del Decret 29/2020, de 28 de febrer  
Aquest apartat queda redactat en els termes següents:  
«3. L'explotació agrícola sobre la qual se sol·licita l'ajuda, a l'efecte d'acreditar la titularitat sobre els elements danyats, haurà de figurar inscrita en el Registre General de la Producció Agrícola (REGEPA) l'any 2019. Així mateix, quan es tracte d'explotacions ramaderes, aquestes hauran de figurar inscrites en el Registre General d'Explotacions Ramaderes (REGA) l'any 2019.»  
  
Article 2. Modificació de l'apartat 4 de l'article 3 del Decret 29/2020, de 28 de febrer  
Aquest apartat queda redactat en els termes següents:  
«4. No estar incurs en cap de les prohibicions per a obtindre la condició de beneficiari, assenyalades en:  
a) Els apartats 2 i 3 de l'article 13 de la Llei 38/2003, de 17 de novembre, general de subvencions.  
b) En queda exclosa la concessió d'ajudes individuals a empreses que estiguen subjectes a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat interior (article 1.5 del Reglament (UE) 702/2014, de la Comissió, de 25.06.2014).  
c) Les ajudes no seran aplicable a les empreses en crisis, tret que l'empresa s'haja convertit en una empresa en crisi, a causa de les pèrdues o danys pels quals es concedeixen aquestes ajudes (article 1.6.b.i) del Reglament (UE) 702/2014 de la Comissió, de 25.06.2014).»  
  
Article 3. Modificació de l'apartat 6 de l'article 7 del Decret 29/2020, de 28 de febrer  
Aquest apartat queda redactat en els termes següents:  
«6. El formulari de sol·licitud incorporarà:  
6.1. Les declaracions responsables següents, que hauran de ser subscrites pel sol·licitant:  
- Declaració responsable on el sol·licitant declara que la informació i documents aportats amb aquesta sol·licitud, són veraços.  
- Declaració responsable on el sol·licitant manifesta complir la condició de petita o mitjana empresa (PIME), dedicada a la producció agrícola primària, d'acord amb l'annex I del Reglament (UE) núm. 702/2014, de la Comissió, de 25 de juny de 2014.  
- Declaració de percepció d'altres ajudes públiques o indemnitzacions, per a la mateixa finalitat.  
- Declaració responsable de compliment de l'article 13.2 de la Llei 38/2003, de 17 de novembre, general de subvencions.  
- Declaració responsable que l'explotació agrària sol·licitant no està subjecta a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat interior.  
- Declaració responsable que l'explotació agrària sol·licitant no era una empresa en crisi abans que tingueren lloc els motius que han causat les pèrdues o danys, pels quals es concedeixen les presents ajudes.»  
  
  
  
DISPOSICIONS ADDICIONALS  
  
Primera. Ampliació del termini de presentació de sol·licituds  
S'amplia en dos mesos el termini per a la presentació de les sol·licituds previst a l'article 7.2 del Decret 29/2020, a comptar de l'endemà de la publicació d'aquest decret en el Diari Oficial de la Generalitat Valenciana, sense perjudici que es consideren vàlidament dins de termini les sol·licituds presentades des de la publicació d'aquell.  
  
  
Segona. Incidència pressupostària  
Aquest decret no comporta un increment addicional de la despesa respecte de l'inicialment prevista en el Decret 29/2020, de 28 de febrer.  
  
  
DISPOSICIÓ FINAL  
  
Única. Efectes  
Aquest decret produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà potestativament, interposar un recurs de reposició en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 22 de maig de 2020  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica.  
MIREIA MOLLÀ HERRERA